ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
डॉ. हर्षवर्धन ने कोविड-19 पर उच्चस्तरीय बैठक की अध्यक्षता की; दिल्ली के स्वास्थ्य मंत्री डॉ. सत्येन्द्र जैन भी मौजूद
स्पष्ट उद्देश्यों के साथ समन्वित और सहयोगपूर्ण प्रयासों की आवश्यकता : डॉ. हर्षवर्धन
(केन्द्रीय स्वास्थ्य और परिवार कल्याण मंत्री डॉ. हर्षवर्धन ने कहा है, ‘हमें देश में कोविड-19 के कारण उत्पन्न खतरे से निपटने के लिए एक इकाई के रूप में समन्वित और सामूहिक प्रयासों के साथ कार्य करना होगा।’ डॉ. हर्षवर्धन दिल्ली सरकार के स्वास्थ्य मंत्री, डॉ. सत्येन्द्र जैन की उपस्थिति में सभी वरिष्ठ अधिकारियों और दिल्ली के सरकारी अस्पतालों के निदेशकों/चिकित्सा अधीक्षकों के साथ बैठक की अध्यक्षता कर रहे थे।
मंत्रालय में सचिव सुश्री प्रीति सूदन ने दोनों मंत्रियों को वर्तमान स्थिति, वैश्विक और राष्ट्रीय स्थिति से अवगत कराया। उन्होंने बताया कि अब तक 78 देश कोविड-19 से प्रभावित हो चुके हैं। उन्होंने कहा कि कोविड-19 की रोकथाम और प्रबंधन में राज्यों और केन्द्र द्वारा उच्च स्तर की सतर्कता बढ़ती जा रही है। उन्होंने संशोधित यात्रा प्रतिबंधों, स्व-घोषणा और चीन, ईरान, कोरिया गणराज्य, इटली और जापान तथा कोविड-19 से प्रभावित अन्य देशों की अनावश्यक यात्रा से बचने के लिए 03 मार्च, 2020 को जारी संशोधित यात्रा परामर्श की जानकारी दी।
डॉ. हर्षवर्धन ने कहा कि हालांकि केन्द्रीय मंत्रालयों/विभागों के साथ अंतर-क्षेत्रीय समन्वय कायम किया गया है, यह प्रशंसनीय है कि राज्य/संघ शासित प्रदेश जिम्मेदारी के साथ प्रतिक्रिया व्यक्त कर रहे हैं और कोविड-19 से निपटने के लिए उपयुक्त कार्यवाही और तैयारी कर सर्वश्रेष्ठ प्रयास कर रहे हैं। उन्होंने कहा कि समय की मांग है कि और अधिक रणनीतिक दृष्टिकोण अपनाया जाए ताकि बड़े पैमाने पर इसे समुदाय में फैलने से रोका जा सके। इसके लिए समूह नियंत्रण रणनीति, जिला कलेक्टर को और अधिक जवाबदेह बनाने, संपर्क का पता लगाने, राज्य और जिला निगरानी दलों को मजबूत बनाने जैसे दृष्टिकोण को अपनाने की आवश्यकता है।
डॉ. हर्षवर्धन ने राज्यों/संघ शासित प्रदेशों से आग्रह किया कि वे बीमारी की तैयारी और निगरानी, प्रयोगशाला रोग निदान, अस्पताल की तैयारी, लॉजिस्टिक प्रबंध, क्षमता निर्माण और जोखिम की जानकारी देने जैसी प्रमुख क्षमताओं को मजबूत बनाए।
डॉ. हर्षवर्धन ने राज्यों को सलाह दी कि वे आइसोलेशन सुविधाओं की पहचान करें ताकि प्रत्येक जिले में जरूरत पड़ने पर पुष्ट/संदिग्ध मामलों के साथ-साथ साधनों की जरूरतों को समायोजित किया जा सके और प्रिंट, इलेक्ट्रॉनिक और स्थानीय केबल टीवी चैनलों, एफएम रेडियो आदि का इस्तेमाल करने सहित स्थानीय भाषाओं में सोशल मीडिया के जरिए सामुदायिक जागरूकता बढ़ाई जा सके।
बैठक के दौरान आईसीएमआर के सचिव डॉ. बलराम भार्गव, विशेष सचिव  श्री संजीव कुमार, डीजीएचएस डॉ. राजीव गर्ग, एम्स  के निदेशक डॉ. रनदीप गुलेरिया, संयुक्त सचिव श्री लव अग्रवाल, एसडीएमसी, ईडीएमसी, एनडीएमसी के आयुक्त, केन्द्रीय विद्यालय और दिल्ली सरकार के वरिष्ठ अधिकारी मौजूद थे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 557वां दिन
भारत का समग्र टीकाकरण कवरेज 202.77 करोड़ से अधिक हुआ
आज शाम 7 बजे तक 25 लाख से अधिक टीके की खुराक दी गई
भारत का कोविड -19 टीकाकरण कवरेज आज 202.77 करोड़ से अधिक हो गया है। आज शाम 7 बजे तक 25 लाख से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
104111291
|
|
दूसरी खुराक
|
|
10087579
|
|
प्रीकॉशन डोज
|
|
6217811
|
|
एफएलडब्ल्यू
|
|
पहली खुराक
|
|
18429762
|
|
दूसरी खुराक
|
|
17666649
|
|
प्रीकॉशन डोज
|
|
11956637
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
38666685
27309889
|
|
आयु वर्ग 15-18 वर्ष
|
|
पहली खुराक
|
|
61065442
|
|
|
|
दूसरी खुराक
|
|
50718067
|
|
आयु वर्ग 18-44 वर्ष
|
|
पहली खुराक
|
|
559344665
|
|
दूसरी खुराक
प्रीकॉशनडोज
|
|
507992097
16824313
|
|
आयु वर्ग 45-59 वर्ष
|
|
पहली खुराक
|
|
203654756
|
|
दूसरी खुराक
प्रीकॉशन डोज
|
|
195098435
11871171
|
|
60 वर्ष से अधिक
|
|
पहली खुराक
|
|
127420221
|
|
दूसरी खुराक
|
|
121917230
|
|
प्रीकॉशन डोज
|
|
31076403
|
|
कुल दी गई पहली खुराक
|
|
1018992822
|
|
कुल दी गई दूसरी खुराक
|
|
930789946
|
|
प्रीकॉशन डोज
|
|
77946335
|
|
कुल
|
|
2027729103
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 26जुलाई, 2022 
|
|
एचसीडब्ल्यू
|
|
पहली खुराक
|
|
68
|
|
दूसरी खुराक
|
|
606
|
|
प्रीकॉशन डोज
|
|
17527
|
|
एफएलडब्ल्यू
|
|
पहली खुराक
|
|
165
|
|
दूसरी खुराक
|
|
1113
|
|
प्रीकॉशन डोज
|
|
45775
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
64186
90966
|
|
आयु वर्ग 15-18 वर्ष
|
|
पहली खुराक
|
|
20532
|
|
|
|
दूसरी खुराक
|
|
42324
|
|
आयु वर्ग 18-44 वर्ष
|
|
पहली खुराक
|
|
34146
|
|
दूसरी खुराक
प्रीकॉशन डोज
|
|
148895
1049804
|
|
आयु वर्ग 45-59 वर्ष
|
|
पहली खुराक
|
|
5375
|
|
दूसरी खुराक
प्रीकॉशन डोज
|
|
34864
674605
|
|
60 वर्ष से अधिक
|
|
पहली खुराक
|
|
3732
|
|
दूसरी खुराक
|
|
21616
|
|
प्रीकॉशन डोज
|
|
255071
|
|
कुल दी गई पहली खुराक
|
|
128204
|
|
कुल दी गई दूसरी खुराक
|
|
340384
|
|
प्रीकॉशन डोज
|
|
2042782
|
|
कुल
|
|
2511370
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
एमजी/एएम/एएस
(Visitor Counter : 120
पर्यटन मंत्रालय
उपराष्ट्रपति ने ‘एक भारत श्रेष्ठ भारत’ प्रदर्शनी का उद्घाटन किया; लोगों से जोड़ीदार राज्यों की कला और संस्कृति के बारे में जानने का आह्वान किया
माननीय उपराष्ट्रपति श्री एम. वेंकैया नायडू ने आज शहर के पोट्टी श्रीरामुलु तेलुगू विश्वविद्यालय में ‘एक भारत श्रेष्ठ भारत ’ पर आयोजित प्रदर्शनी का उद्घाटन किया। सूचना और प्रसारण मंत्रालय के क्षेत्रीय आउटरीच ब्यूरो द्वारा आयोजित इस प्रदर्शनी में जोड़ीदार राज्यों हरियाणा और तेलंगाना के विभिन्न दिलचस्प पहलुओं जैसे कि अनगिनत कला रूपों, व्यंजन, त्योहार, स्मारक, पर्यटन स्थल, इत्यादि पर प्रकाश डाला गया है। यह प्रदर्शनी 12 से 14 दिसंबर, 2021 तक हैदराबाद के नामपल्ली स्थित पोट्टी श्रीरामुलु तेलुगू विश्वविद्यालय के परिसर में आम जनता के लिए खुली रहेगी। इस प्रदर्शनी में प्रकाशन विभाग द्वारा कला और संस्कृति की विभिन्न थीम पर पेश की गई उल्लेखनीय पुस्तकों को प्रदर्शित किया गया है।
इस अवसर पर अपने विचार साझा करते हुए श्री नायडू ने कहा कि इस तरह की पहल जोड़ीदार राज्यों की समृद्ध सांस्कृतिक धरोहर के प्रचार-प्रसार और लोगों के बीच परस्पर संपर्क को बढ़ावा देने में काफी मददगार साबित होंगी। उन्होंने इस उत्कृष्ट पहल के लिए सूचना और प्रसारण मंत्रालय की सराहना की जिसने दोनों राज्यों के लोगों को एक साथ लाया है और इसके साथ ही हमारी समृद्ध एवं विविध सांस्कृतिक धरोहर के बारे में जागरूकता बढ़ाई है।
तेलंगाना राज्य के गृह मंत्री श्री मोहम्मद महमूद अली और तेलंगाना राज्य योजना बोर्ड के उपाध्यक्ष श्री बी. विनोद कुमार ने इस कार्यक्रम में भाग लिया। इस अवसर पर सूचना एवं प्रसारण मंत्रालय के आरओबी, पीआईबी, डीपीडी और आकाशवाणी के वरिष्ठ अधिकारीगण उपस्थित थे।
‘एक भारत श्रेष्ठ भारत’ कार्यक्रम राष्ट्रीय एकता की भावना को बढ़ावा देने और हमारे देश के लोगों के बीच भावनात्मक जुड़ाव को मजबूत करने के लिए सरकार द्वारा की गई एक अनूठी पहल है। माननीय प्रधानमंत्री द्वारा ‘एक भारत श्रेष्ठ भारत ’ कार्यक्रम का शुभारंभ 31 अक्टूबर, 2015 को सरदार वल्लभभाई पटेल की 140वीं जयंती के अवसर पर किया गया था, जिन्होंने आजादी के बाद देश के एकीकरण में अत्यंत महत्वपूर्ण भूमिका निभाई थी।
विज्ञान एवं प्रौद्योगिकी मंत्रालय
सूजन-रोधी  दवाओं के साथ मिलाकर बनी जैव-संगत  औषधि वितरण प्रणाली रूमेटोइड गठिया  के लिए प्रभावी समाधान लाती है
एक नई संश्लेषित जैव-संगत उपचारात्मक  नैनो-मिसेल औषधि वितरण प्रणाली को सूजन रोधी  दवाओं के साथ मिलाकर प्रयोगशाला स्तर पर किए गए परीक्षण में संधिशोथ अर्थात रूमेटोइड गठिया  को ठीक करने की बेहतर क्षमता देखी गई है। यह इस रोग से जुड़े दर्द को कम करने में मदद कर सकती है और हड्डी को लचीलापन प्रदान करने वाली उस उपास्थि  की समग्रता को फिर से ठीक करके करके रोग को दूर कर सकता है।
संधिशोथ  के विकास में सूजन एक महत्वपूर्ण भूमिका निभाती है । परिणामतः आरए के उपचार के लिए रणनीतियों में बहुत सीमा तक दर्द से रोगसूचक राहत प्रदान करने पर ध्यान केंद्रित किया जाता रहा है और इसका स्थायी उपचार आज तक उपलब्ध नहीं है। मेथोट्रेक्सेट  को बीमारी के उपचार के लिए सुनहरा मानक माना जाता है लेकिन इसके गंभीर दुष्प्रभावों के कारण, शोधकर्ता वर्तमान में रोग पर नियन्त्रण पाने के लिए वैकल्पिक दवाओं या रणनीतियों की खोज कर रहे हैं।
विज्ञान और प्रौद्योगिकी विभाग  के एक स्वायत्त संस्थान, नैनो विज्ञान और प्रौद्योगिकी संस्थान , मोहाली के वैज्ञानिकों ने फूड एंड ड्रग एडमिनिष्ट्रेशन  से अनुमोदित सूजन रोधी  औषधि 9-एमिनोएक्रिडीन  और सामान्यतः कॉफी या वाइन में पाए जाने वाले प्राकृतिक यौगिक कैफिक एसिड  की क्षमता का पता लगाया है। आम तौर पर कॉफी या वाइन में पाया जाता है और इस यौगिक में संधिशोथ रोधी  संधिशोथ क्षमता होने की जानकारी दी जाती है I इसे एक एम्फीफिलिक अणु नैनो मिसेल्स से संयुग्मित किए जाने पर आरए के उपचार के लिए पानी में डूबे होने पर गोलाकार संरचनाएं बनती हैं।
वैज्ञानिक डॉ. रेहान खान के नेतृत्व में एक शोध समूह ने वरिष्ठ शोध अध्येता श्री अक्षय व्याहारे के साथ मिलकर एक उपचारात्मक नैनो- मिसेल को विकसित किया है जो एक सूजन- रोधी औषधि  से भरा हुआ है। रोगी के शरीर में प्रविष्ट कराए जाने पर, यह एनआर4ए1  गुणसूत्र  की सक्रियता के कारण शोथ बढाने वाले मध्यस्थों  के ऐसे स्थान  -विशिष्ट निषेध को दर्शाता है, जो फ्लोरोसेंट 9 एमिनोएक्रिडीन  द्वारा प्रो-इंफ्लेमेटरी साइटोकिन्स को रोककर सूजन बढाने वाले तंत्र को नियंत्रित करते हैं। नैनो मिसेल में ही स्वयं उपचारात्मक प्रभाव प्रदान करने की क्षमता है, लेकिन जब इसे सूजन रोधी  दवा के साथ मिलाया जाता है, तो यह जोड़ों की क्षति और उपास्थि क्षरण  को रोककर प्रयोगात्मक रूप से संधिशोथ को ठीक करने की बढ़ी हुई क्षमता दिखाती है। नई रणनीति जोड़ों  की क्षति और उपास्थि गिरावट  को रोकती है और रोग के पुन: प्रकट होने से अल्पावधि में  रोग उन्मूलन और 45 दिन की दीर्घकालिक सुरक्षा दिखाती है।
औषधि वितरण की यह वितरण प्रणाली सरल, लागत प्रभावी एवं सुरक्षित है और इसमें महत्वपूर्ण अनुप्रयोगात्मक क्षमता है। अब तक चूहों पर किए गए इसके परीक्षणों और एसीएस नैनो में प्रकाशित हुए नैनो-सूत्रीकरण संधिशोथ  के रोग की गंभीरता को कम करते हुए भविष्य में कई आरए रोगियों के लिए दीर्घकालिक राहत ला सकते हैं।
प्रकाशन के लिए लिंक : https://doi.org/10.1021/acsnano.2c07027
राष्ट्रपति सचिवालय
राष्ट्रपति ने श्री आर. वेंकटरमन को उनकी जयंती पर पुष्पांजलि अर्पित की
राष्ट्रपति श्रीमती द्रौपदी मुर्मु ने आज  राष्ट्रपति भवन में भारत के पूर्व राष्ट्रपति श्री आर. वेंकटरमन को उनकी जयंती पर पुष्पांजलि अर्पित की।
सड़क परिवहन एवं राजमार्ग मंत्रालय
श्री नितिन गडकरी ने रायगंज, पश्चिम बंगाल में 1082 करोड़ रुपये मूल्य की 2 एनएच परियोजनाओं का उद्घाटन किया
केंद्रीय सड़क परिवहन और राजमार्ग मंत्री श्री नितिन गडकरी ने रायगंज, पश्चिम बंगाल में 1082 करोड़ रुपये मूल्य की 2 एनएच परियोजनाओं का उद्घाटन किया।
श्री गडकरी ने कहा कि डालखोला  के लोगों की 60 साल पुरानी मांग को पूरा करते हुए यह 5 किमी और 4 लेन का बाइपास 120 करोड़ रुपये की लागत से बनाया गया है। इससे डालखोला शहर की ट्रैफिक समस्या का अंतत: समाधान हो जायेगा। इसके अलावा, बाइपास और आरओबी के बनने से सिलीगुड़ी से कोलकाता तक की यात्रा के समय में दो घंटे की कमी आएगी। उन्होंने कहा कि इस सड़क विस्तार से बांग्लादेश, भूटान, नेपाल के सीमावर्ती क्षेत्रों में आवागमन में भी सुधार होगा।
मंत्री ने बताया कि 962 करोड़ रुपये की लागत से रानीगंज से डालखोला खंड के 4 लेन के बनने से पश्चिम मेदिनीपुर से लेकर बांग्लादेश की सीमाओं तक, समग्र संपर्क में सुधार हुआ है। यह सड़क विस्तार बंगाल और उत्तर पूर्वी क्षेत्र के बीच परिवहन संपर्क को भी बेहतर बनाएगा।
रक्षा मंत्रालय
पूर्वी वायुसेना कमान के एओआर क्षेत्र में वायुसेना प्रमुख का दौरा
एयर चीफ मार्शल आरकेएस भदौरिया पीवीएसएम, एवीएसएम, वीएम, एडीसी, चीफ ऑफ एयर स्टाफ, भारतीय वायु सेना ने दिनांक 5 से 7 जनवरी 2021 तक पूर्वी वायु कमान क्षेत्र में वायु सेना स्टेशनों और उन्नत लैंडिंग ग्राउंड्स  का दौरा किया। इस यात्रा के दौरान वायुसेना प्रमुख ने भारतीय वायु सेना और थल सेना के वरिष्ठ कमांडरों के साथ बातचीत की और इन स्थानों पर तैनात इकाइयों की सामरिक तैयारियों की समीक्षा की। उन्होंने माननीय राज्यपाल और अरुणाचल प्रदेश के माननीय मुख्यमंत्री से मुलाकात करने के लिए ईटानगर का भी दौरा किया।
वायुसेना के योद्धाओं के साथ भारतीय वायु सेना में चल रहे परिवर्तन को आगे बढ़ाने के लिए प्रमुख फोकस क्षेत्रों को साझा करने के अलावा वायुसेना प्रमुख ने सिक्किम और पूर्वोत्तर क्षेत्रों में बड़े पैमाने पर काम करने वाले परिवहन और हेलीकाप्टर बेड़े से एयरक्रू के साथ उड़ान भरी। उन्होंने एक दुर्गम इलाके में सामरिक और एक अत्यंत चुनौतीपूर्ण सामरिक वातावरण में कार्य करते हुए सभी सामरिक और मानवीय सहायता कार्यों को सफलतापूर्वक पूरा करने में उनके महती योगदान की सराहना की। उन्होंने तयशुदा भूमिकाओं में प्रवीणता बनाए रखने की दिशा में इस एओआर के भीतर तैनात सभी कर्मियों के निरंतर प्रयासों की भी प्रशंसा की और उनसे परिश्रम के साथ अपने कर्तव्य का निर्वहन जारी रखने का आग्रह किया।
वायुसेना प्रमुख ने कड़े कोविड-19 प्रोटोकॉल के बावजूद, वर्ष भर में स्टेशनों और इकाइयों द्वारा अपनी युद्धक क्षमता को बनाए रखने के तौर तरीक़े से अपनी संतुष्टि व्यक्त की ।
राष्ट्रपति सचिवालय
ऑस्ट्रेलिया के प्रधानमंत्री ने राष्ट्रपति से मुलाकात की
ऑस्ट्रेलिया के प्रधानमंत्री, महामहिम श्री एंथनी अल्बानीस ने आज  राष्ट्रपति, श्रीमती द्रौपदी मुर्मु से राष्ट्रपति भवन में मुलाकात की।
प्रधानमंत्री अल्बानीस और उनके प्रतिनिधिमंडल का स्वागत करते हुए, राष्ट्रपति ने कहा कि भारत और ऑस्ट्रेलिया के बीच संबंध बहुत ही मैत्रीपूर्ण हैं। दोनों देशों के बीच व्यापक रणनीतिक साझेदारी ने द्विपक्षीय संबंधों को और बढ़ावा दिया है। उन्होंने विश्वास व्यक्त किया कि यह यात्रा भारत-ऑस्ट्रेलिया संबंधों को और अधिक गति प्रदान करेगी।
राष्ट्रपति ने भारत-ऑस्ट्रेलिया के बीच बढ़ते रक्षा सहयोग और गहरे होते संस्थागत संबंधों पर खुशी जताई। उन्होंने कहा कि दोनों देशों को महत्वपूर्ण खनिजों, नवीन एवं नवीकरणीय ऊर्जा, साइबर कूटनीति और नवाचार के उभरते क्षेत्रों में अपना व्यावहारिक सहयोग जारी रखना चाहिए।
राष्ट्रपति ने कहा कि ऑस्ट्रेलिया में भारतीय समुदाय को मेहनतकश और शांतिप्रिय होने के साथ उद्यमशीलता कौशल के रुप में जाना जाता है। उन्होंने विश्वास व्यक्त किया कि ऑस्ट्रेलिया की सरकार, ऑस्ट्रेलिया में भारतीय समुदाय को एक सुरक्षित, भय-रहित और सकारात्मक वातावरण प्रदान करने के लिए सभी आवश्यक कदम उठाएगी।
वित्त मंत्रालय
वित्त मंत्री ने अर्थव्यवस्था में खर्च को प्रोत्साहन देने के लिए 23 सीपीएसई के पूंजी व्यय पर समीक्षा बैठक आयोजित की
केन्द्रीय वित्त एवं कॉरपोरेट कार्य मंत्री श्रीमती निर्मला सीतारामन ने आज वीडियो कॉन्फ्रेंसिंग के माध्यम से पेट्रोलियम एवं प्राकृतिक गैस, विद्युत, कोयला, खान मंत्रालयों और परमाणु ऊर्जा विभाग के सचिवों तथा इन मंत्रालयों से संबंधित 23 सीपीएसई उपक्रमों के सीएमडी के साथ एक बैठक का आयोजन किया। यह बैठक वित्त मंत्री द्वारा आर्थिक विकास को गति देने के लिए विभिन्न हितधारकों के साथ की जा रही बैठकों का ही हिस्सा है।
वित्त वर्ष 2019-20 में 23 सीपीएसई के लिए 1,64,822 करोड़ रुपये के लक्ष्य की तुलना में 1,66,029 करोड़ रुपये का पूंजी व्यय किया, जो लगभग 101 प्रतिशत है। पहली तिमाही  में 26,320 करोड़ रुपये  का पूंजी व्यय हुआ था और इस साल की पहली तिमाही  में यह आंकड़ा 20,202 करोड़ रुपये  रहा। 2020-21 के लिए 1,65,510 करोड़ रुपये के पूंजी व्यय का लक्ष्य है।
सीपीएसई उपक्रमों के प्रदर्शन की समीक्षा करते हुए वित्त मंत्री ने कहा कि भारतीय अर्थव्यवस्था को गति देने में सीपीएसई की काफी अहम भूमिका रही है। उन्होंने सीपीएसई को लक्ष्यों को हासिल करके बेहतर प्रदर्शन करने और 2021-21 के लिए उन्हें उपलब्ध कराई गई पूंजी का उचित तथा समय सीमा के भीतर व्यय सुनिश्चित करने के लिए प्रोत्साहित किया। वित्त मंत्री ने कहा कि सीपीएसई के बेहतर प्रदर्शन से अर्थव्यवस्था को कोविड-19 के प्रभाव से उबरने में व्यापक स्तर पर मदद मिल सकती है।
वित्त मंत्री ने सचिवों से 2020-21 की पहली छमाही में पूंजी परिव्यय का 50 प्रतिशत व्यय सुनिश्चित करने के क्रम में सीपीएसई के प्रदर्शन की बारीकी से निगरानी किए जाने और इसके लिए योजना बनाने को कहा है। उन्होंने कहा कि लंबित मुद्दों को तत्काल समाधान के लिए डीईए/ डीपीई के पास भेजा जाना चाहिए।
मंत्रालयों/ सीपीएसई उपक्रमों ने कोविड-19 के चलते कार्यबल की उपलब्धता में कमी, आयात में देरी, एनपीसीआईएल और एनएलसी जैसे सीपीएसई के बकायों के लिए डिस्कॉम्स द्वारा भुगतान में देरी सहित सामने आई तमाम समस्याओं पर विचार-विमर्श किया। श्रीमती सीतारामन ने कहा कि ऐसे असाधारण हालात में असाधारण और सामूहिक प्रयासों की जरूरत होती है, जिससे न सिर्फ हमारा प्रदर्शन बेहतर होगा, बल्कि भारतीय अर्थव्यवस्था को बेहतर परिणाम हासिल करने में भी सहायता मिलेगी।
प्रधानमंत्री कार्यालय
प्रधानमंत्री ने झारखंड के संसद सदस्य की बुक बैंक पहल की सराहना की
प्रधानमंत्री श्री नरेन्द्र मोदी ने रांची से लोकसभा सदस्य श्री संजय सेठ की पुस्तक बैंक पहल की सराहना की है।
लोकसभा सदस्य के एक ट्वीट के जवाब में प्रधानमंत्री ने ट्वीट किया:
"बहुत खुशी की बात! बुक बैंक एक शानदार प्रयास है, जो युवाओं में किताबों के प्रति दिलचस्पी बढ़ाने वाला है।"
एमजी/एमएस/एआर/जेके
(
प्रधानमंत्री कार्यालय
प्रधानमंत्री ने सबको वैक्सीन-मुफ्त वैक्सीन की प्रतिबद्धता दोहराई
प्रधानमंत्री श्री नरेन्द्र मोदी ने भारत में टीकाकरण अभियान को गति देने वाले सभी लोगों को बधाई दी है।
एक ट्वीट में प्रधानमंत्री ने कहाः
“भारत का टीकाकरण अभियान रफ्तार पकड़ रहा है! इस प्रयास में लगे सभी लोगों को बधाई। हमारी सबको वैक्सीन-मुफ्त वैक्सीन की प्रतिबद्धता कायम है।”
एमजी/एएम/एकेपी/डीसी
(
प्रधानमंत्री कार्यालय
प्रधानमंत्री ने गुड़ी पड़वा पर लोगों को बधाई दी
प्रधानमंत्री श्री नरेन्द्र मोदी ने गुड़ी पड़वा के अवसर पर सभी को बधाई दी है।
प्रधानमंत्री ने ट्वीट में कहा :
"गुड़ी पड़वा के पावन अवसर पर सभी को मेरी ओर से शुभकामनाएं।"
राष्ट्रपति सचिवालय
राष्ट्रपति 10 और 11 नवंबर को ओडिशा का दौरा करेंगी
राष्ट्रपति श्रीमती द्रौपदी मुर्मू 10 और 11 नवंबर, 2022 को ओडिशा का दौरा करेंगी। राष्ट्रपति के रूप में राज्य का यह उनका पहला राजकीय दौरा होगा।
10 नवंबर, 2022 को राष्ट्रपति पुरी के श्री जगन्नाथ मंदिर में भगवान जगन्नाथ के दर्शन करेंगी। उसके बाद वे भुवेश्वर पहुंचेंगी, जहां वे प्रमुख स्वतंत्रता संग्राम सेनानियों और नेताओं की प्रतिमाओं पर पुष्पांजलि अर्पित करेंगी। उसी शाम, राष्ट्रपति राजभवन भुवनेश्वर में अपने सम्मान में आयोजित नागरिक अभिनंदन समारोह में सम्मिलित होंगी।
11 नवंबर, 2022 को राष्ट्रपति भुवनेश्वर में तपोबन हाई स्कूल, गवर्नमेंट गर्ल्स हाई स्कूल यूनिट-II और कुंतल कुमारी सबात आदिवासी गर्ल्स हॉस्टल यूनिट-II जायेंगी तथा छात्राओं व शिक्षकों से बातचीत करेंगी। उसी दिन वे भुवनेश्वर के जयदेव भवन से केंद्रीय शिक्षा मंत्रालय की विभिन्न परियोजनाओँ का शुभारंभ करेंगी।
शिक्षा मंत्रालय
भारतीय ज्ञान प्रणाली और भाषा में बुनियाद मजबूत करते हुये भारतीय उच्च शिक्षा आयोग को रोजगार योग्यता, रोजगार सृजन और वैश्विक दृष्टिकोण सुनिश्चित करना चाहियेः श्री धर्मेन्द्र प्रधान
श्री धर्मेन्द्र प्रधान ने भारतीय उच्च शिक्षा आयोग के सृजन पर आयोजित बैठक की अध्यक्षता की
केंद्रीय शिक्षा और कौशल विकास मंत्री श्री धर्मेन्द्र प्रधान ने आज भारतीय उच्च शिक्षा आयोग  के गठन के लिये किये जाने वाले उपायों को मद्देनजर रखते हुये गहन विचार-विमर्श में हिस्सा लिया।
बैठक के दौरान श्री प्रधान ने कहा कि एचईसीआई को रोजगार योग्यता, रोजगार सृजन और वैश्विक दृष्टिकोण सुनिश्चित करना चाहिये। उन्होंने कहा कि आयोग को वैश्विक अकादमिक मानकों को सुनिश्चित करना चाहिये और उच्च शिक्षा संस्थानों को अधिक अकादमिक स्वायत्तता देनी चाहिये।
श्री प्रधान ने आगे कहा कि एनईपी-2020 की यह महत्त्वपूर्ण सिफारिश देश की शिक्षा प्रणाली को उपनिवेशवादी तत्त्वों से मुक्त करने की दिशा में उठाये गये अनेक कदमों में से एक है।
प्रस्ताव किया गया कि एचईसीआई को देश के सभी शिक्षा संस्थानों के मार्गदर्शन के लिये एक प्रकाश स्तंभ के रूप में विकसित किया जा सकता है।
रक्षा मंत्रालय
रक्षा सचिव ने रक्षा उद्योग जगत के साथ चर्चा की
रक्षा सचिव डॉ अजय कुमार ने दिनांक 27 जनवरी 2022 को रक्षा उद्योग के हितधारकों के साथ रक्षा निर्यात को बढ़ावा देने पर एक संवादात्मक सत्र आयोजित किया। उद्योग संघों और विदेशों में भारतीय मिशनों के रक्षा अटैशे सहित सार्वजनिक और निजी क्षेत्रों के 500 से अधिक रक्षा उद्योगों ने सत्र में भाग लिया। इस सत्र का मुख्य फोकस रक्षा उद्योगों के सामने आने वाली चुनौतियों को समझना और आगे नीतिगत सुधारों और रक्षा निर्यात को बढ़ाने के लिए आवश्यक कार्यों हेतु उनके सुझाव समाहित करना था। बातचीत के दौरान, रक्षा उद्योगों ने अपनी चिंताओं पर प्रकाश डाला और रक्षा निर्यात को बढ़ाने के लिए नीतिगत हस्तक्षेपों के लिए अपने सुझाव साझा किए।
रक्षा उत्पादन विभाग के अतिरिक्त सचिव श्री संजय जाजू ने रक्षा निर्यात को सुगम बनाने के लिए सरकार की प्रतिबद्धता को दोहराया और सुनिश्चित किया कि उनकी सभी सिफारिशें समुचित तरीके से समय पर पूरी की जाएं।
रक्षा सचिव ने उद्योगों द्वारा दिए गए सुझावों की सराहना की और रक्षा उत्पादन विभाग को सुझावों की जांच करने और उपयुक्त नीतिगत सुधारों तथा कार्रवाई योग्य बिंदुओं के साथ आने का निर्देश दिया जिनसे रक्षा निर्यात में सुधार करने में मदद मिल सकती हो ।
यह कार्यक्रम रक्षा संवर्धन विभाग द्वारा सोसाइटी ऑफ इंडियन डिफेंस मैन्युफैक्चरर्स  के सहयोग से आयोजित किया गया था ।
एमजी/एएम/एबी/एके
(Visitor Counter : 134
प्रधानमंत्री कार्यालय
प्रधानमंत्री ने राष्ट्रीय समर स्मारक का अवलोकन करने के लिये सबसे आग्रह किया
राष्ट्रीय समर स्मारक पर मनिका बत्रा के वीडियो को शेयर किया
टेबल टेनिस खिलाड़ी मनिका बत्रा के राष्ट्रीय समर स्मारक के भ्रमण का वीडियो साझा करते हुये, प्रधानमंत्री श्री नरेन्द्र मोदी ने सबसे आग्रह किया है कि वे भी राष्ट्रीय समर स्मारक का अवलोकन करें।
एक ट्वीट में प्रधानमंत्री ने कहा हैः
“भारत का गौरव और खेल चैम्पियन @manikabatra_TT ने बहुत अच्छे ढंग से राष्ट्रीय समर स्मारक के भ्रमण का अपना अनुभव साझा किया है।
मैं सबसे आग्रह करता हूं कि वे भी स्मारक का अवलोकन करें।”
पृथ्वी विज्ञान मंत्रालय
पृथ्वी विज्ञान मंत्रालय ने अपने संस्थापना दिवस समारोह पर भारत मौसम विज्ञान विभाग के लिए मोबाइल ऐप ‘मौसम‘ लॉन्च किया
यूजर मौसम, पूर्वानुमान, राडार छवियों को एक्सेस कर सकते हैं और निकट की मौसम घटनाओं के बारे में समय रहते चेतावनियां प्राप्त कर सकते हैं
पृथ्वी विज्ञान मंत्रालय के भारत मौसम विज्ञान विभाग ने नवीनतम टूल्स एवं प्रौद्योगिकियों पर आधारित मौसम पूर्वानुमान एवं चेतावनी सेवाओं के प्रसार में सुधार के लिए हाल के वर्षों में कई अभिनव कदम उठाये हैं। इस पहल को और आगे बढ़ाने के लिए पृथ्वी विज्ञान मंत्रालय ने भारत मौसम विज्ञान विभाग के लिए मोबाइल ऐप ‘मौसम‘ लॉन्च किया है।
यह मोबाइल ऐप प्लेस्टोर एवं ऐपस्टोर दोनों पर ही उपलब्ध है।
यह मोबाइल ऐप आम लोगों को समर्पित है और इसकी रूपरेखा बिना तकनीकी जंजालों के सरल तरीके से मौसम की सूचना एवं पूर्वानुमान को प्रेषित करने के लिए तैयार की गई है।
यूजर मौसम, पूर्वानुमान, राडार छवियों को एक्सेस कर सकते हैं और निकट की मौसम घटनाओं के बारे में समय रहते चेतावनियां प्राप्त कर सकते हैं
मोबाइल ऐप ‘मौसम‘ की पांच सेवाएं हैं:
- वर्तमान मौसम:200 शहरों के लिए रोजाना आठ घंटों पर वर्तमान तापमान, आर्द्रता, हवा की गति एवं दिशा का अद्यतन किया जाता है। सूर्योदय/सूर्यास्त एवं चांद के निकलने तथा अस्त होने के बारे में भी जानकारी दी जाती है।
- नाऊकास्ट: आईएमडी के राज्य मौसम विज्ञान विभाग केंद्रों द्वारा भारत के 800 स्टेशनों एवं जिलों के बारे में स्थानीय मौसम की अवधारणा की तीन घंटे पर चेतावनी जारी की जाती है। उग्र मौसम के मामले में इसके प्रभाव को भी चेतावनी में शामिल किया जाता है।
- नगर पूर्वानुमान:भारत के लगभग 450 शहरों के आसपास की मौसम स्थितियों के पिछले 24 घंटों एवं 7 दिनों का पूर्वानुमान।
- चेतावनियांः नागरिकों को आने वाले खतरनाक मौसम की चेतावनी देने के लिए कलर कोड  में अगले पांच दिनों के लिए सभी जिलों के बारे में रोजाना दोबार अलर्ट जारी किए जाते हैं। कलर कोड रेड सर्वाधिक उग्र वर्ग है जो प्राधिकारियों और आम लोगों को कदम उठाने के लिए आग्रह करता है, औरेंज कोड प्राधिकारियों और आम लोगों को सतर्क रहने के लिए प्रेरित करता है जबकि येलो कोड प्राधिकारियों और आम लोगों को खुद को अपडेट रखने के लिए प्रेरित करता है।
- राडार उत्पाद: नवीनतम स्टेशन वार राडार उत्पादों का प्रत्येक 10 मिनट पर अद्यतन किया जाता है।
मोबाइल ऐप ‘मौसम‘ एक आकर्षक तथा यूजर अनुकूल तरीके से मौसम सूचना तथा चेतावनियों के प्रसार के लिए एक महत्वपूर्ण टूल होगा जो आम लोगों की आवश्यकताओं को पूरी करेगा।
इस मोबाइल ऐप का विकास एवं रूपरेखा संयुक्त रूप से इक्रिसैट की डिजिटल एग्रीकल्चर एंड यूथ  टीम, इंडियन इंस्टीच्यूट ऑफ ट्रॉपिकल मीटियोरोलॉजी , पुणे तथा भारत मौसम विज्ञान विभाग द्वारा तैयार की गई है।